b'\n_START_ARTICLE_\nAulakuormaaja\n_START_PARAGRAPH_\nAulakuormaaja on lentoasemilla ty\xc3\xb6skentelevien matkatavarank\xc3\xa4sittelij\xc3\xb6iden ammattinimike. Aulakuormaajien teht\xc3\xa4viin kuuluu lentomatkatavaroiden vastaanotto, koordinointi ja toimittaminen l\xc3\xa4hteville lentokoneille._NEWLINE_Vuosien mittaan aulakuormaajan toimeen on lis\xc3\xa4tty my\xc3\xb6s lentokoneiden pakkaamista, varsinkin kotimaan lennoilla. T\xc3\xa4m\xc3\xa4n lis\xc3\xa4ksi aulakuormaaja vastaanottaa saapuvan lentomatkatavaran ja toimittaa sen matkustajien vastaanotettavaksi tai koordinoi sen eteenp\xc3\xa4in jatkolennoille._NEWLINE_Aulakuormaajan teht\xc3\xa4viin kuuluu osittain my\xc3\xb6s lentomatkatavaran m\xc3\xa4\xc3\xa4rien kirjaaminen, seuranta ja etsint\xc3\xa4 ongelmatapauksissa, kuten passin j\xc3\xa4\xc3\xa4dess\xc3\xa4 matkatavaralaukkuun._NEWLINE_Esimerkiksi Finnair hoiti aiemmin aulakuormauksensa itse, mutta 2000-luvun alussa osasto siirrettiin alihankkijalle._NEWLINE_Finnair kuormaus vaihtui maa-ja matkustajapalveluita tarjoavaksi Finnair Ground Handlingiksi josta sen j\xc3\xa4lkeen tuli Northport Oy. Kaikki p\xc3\xb6rssiyhti\xc3\xb6 Finnairin tyt\xc3\xa4ryhti\xc3\xb6it\xc3\xa4.\n_START_SECTION_\nTy\xc3\xb6n luonne\n_START_PARAGRAPH_\nAulakuormaajan ty\xc3\xb6 on p\xc3\xa4\xc3\xa4osin fyysist\xc3\xa4. Koneita, kuten vetoajoneuvoja, k\xc3\xa4ytet\xc3\xa4\xc3\xa4n yleens\xc3\xa4 vain lentokoneen ja matkatavara-aulan v\xc3\xa4lisess\xc3\xa4 liikenteess\xc3\xa4._NEWLINE_Aulakuormaajan ty\xc3\xb6t\xc3\xa4 on luonnehdittu yhdeksi fyysisesti raskaimmista t\xc3\xb6ist\xc3\xa4 Suomessa. Tutkimusten mukaan aulakuormaaja siirt\xc3\xa4\xc3\xa4 p\xc3\xa4ivitt\xc3\xa4in l\xc3\xa4hes 17 tonnia matkatavaroita k\xc3\xa4sivoimin sek\xc3\xa4 k\xc3\xa4velee noin 10 kilometri\xc3\xa4. Aulakuormaajan ammatissa selk\xc3\xa4vaivat ovatkin yleisi\xc3\xa4.\n_START_SECTION_\nKoulutus\n_START_PARAGRAPH_\nP\xc3\xa4\xc3\xa4sy alalle ei vaadi aikaisempaa koulutusta, vaan ty\xc3\xb6h\xc3\xb6n perehdytet\xc3\xa4\xc3\xa4n noin viikon kest\xc3\xa4v\xc3\xa4n jakson aikana.'